
1. אנו מבקשים לקבל הצעות מחיר למכרז לטובת רכישה, התקנה ותחזוקה לשילוט תאורת חירום, יחד עם פירוק ופינוי שילוט תאורות חירום קיימות, במרכז הרפואי שיקומי פלימן, עפ"י הדרישות המופיעות במסמכי המכרז, בהתאם למפרט, התנאים, התקנות, ההנחיות והדרישות המפורטי בפרטי המכרז המפורטים במערכת מנו"ף.

2.  תנאי סף:

1. השתתפות בסיור ספקים/קבלנים אשר יתקיים ביום חמישי, 19.11.2015 בשעה 09:30 בבוקר, בבית החולים פלימן, קומה ד' באולם פילר.

2. על הספקים/קבלנים להציג אישור הדרכה והסמכת החברה על עבודה בתחום זה, לפי תו תקן ישראלי 1838 ממוסד מוסמך ומוכר על ידי המדינה, כגון: מכון התקנים והמוסד לבטיחות ולגיהות.

3. הבהרות:

1. סיור הקבלנים הינו תנאי  חובה.

2. לא תתקבל הצעות מחיר מספק/קבלן אשר לא הופיע והשתתף בסיור, גם אם הצעתו תהיה הנמוכה ביותר משאר ההצעות.

3. בהצעת המחיר, יש לציין מחיר מדויק עבור כל פריט ו/או עבודה ו/או שירות שינתן, בהווה ובעתיד, ללא מע"מ. בסיכום ההצעה יש לציין את הוספתו של אחוז המע"מ כחוק ואת המחיר הסופי בעבור כלל ההצעה.
סעיפים אשר לא יופיעו עם מחירים, ייחשבו כאילו נלקחו כבר בחשבון וכלולים בהצעת המחיר שתוגש ויראו, ע"י הספק/קבלן כמי שמתחייב להכליל את הציוד ו/או העבודה ו/או השירות ללא תמורה נוספת או, שהצעתו תפסל, לפי בחירת המזמין ולפי שיקול דעתו בלבד.

4. דף הפירוט והנספחים המצורפים הם חלק בלתי נפרד מתנאי ותכולת המכרז.

5. וועדת המכרזים תבחר את ההצעה המעניקה את מירב היתרונות לעורך המכרז בהתאם לאמות המידה המופיעות במסמכי המכרז.

6. המזמין שומר לעצמו את הזכות לנהל מו"מ עם המתמודדים במכרז בהתאם לתקנה 7(א) ו/או לקיים הליך תחרותי נוסף בהתאם לתקנה 17ה' לתקנות חובת המכרזים, התשנ"ג- 1993 (היה והפער הכספי בין ההצעות המובילות יהיה קטן מ 10%, או תהיה חריגה מהאומדן שנקבע) וכן שומר המזמין לעצמו את הזכות לפצל את העבודה בין מספר קבלנים.

7. אין אנו מתחייבים לקבל את ההצעה הזולה ביותר, או כל הצעה שהיא, כמו כן אנו רשאים לבטל או להרחיב או לצמצם את היקף המכרז בגלל סיבות תקציביות ו/או מנהליות ו/או אירגוניות.

8. את ההצעות יש להכניס לתיבת המכרזים הנמצאת בקומה ד' עד יום חמישי, 3.12.2015 בשעה 12:00 בצהרים.

